Lẹ́hìn tí mo kì i tán mo bẹ̀rẹ̀ sí hùwwà bí ẹni pé kí ó bínú lọ; mo dákẹ́ n kò sọ̀rọ̀, ó sọ̀rọ̀ n kò rẹ̀rìn-ín, mo dìde níbi tí mo lé góńggó sí mo ṣiré lọ sí ìsàlẹ̀ àpáta, bẹ́ẹ̀ ni n kò tilẹ̀ wí fún un kí n tóó dìde, n kò tọro gááfárà lọ́wọ́ rẹ̀, bí ó ti yẹ kí n ṣe, nígbà ti mo si tún padà dé, mo bá a níbi tí mo fi í sí i mo sì tún rọra jókòó ní tèmi láìjẹ́ mo kí í, láìjẹ́ pé mo fọhùn sí i, láìjẹ́ pé mo tilẹ̀ wò ó lójú rárá, mo ń kọ̀rin, mo ń súfèé, n kò sì wí pé kí ó jókòó. Ṣùgbọ́n èyí tí ó tilẹ̀ wáá dùn mí ni pé ṣe ni mo rí ọkùnrin náà ti ó fi ìdí lé àpáta tí ó tun fi ara mọ́ mi tímọ́tímọ́ bí ìgbà tí ọmọdé fi ara mọ́ abiyamọ, mo ní ǹkan parí náa wwàyí, ìjàngbọ̀n lé mi kúrò ninu ilé mo bá ìjàngbọ̀n lórí àpáta, mo bu òkèlè kọjá ibi ti ẹnu mi gbà, mo fi omi tútù ro èlùbọ́, mo fi àkàrà jẹ ìrẹsì, mo gbé gaàrí fún òyìnbó wà mu.
Lehin ti mo ki i tan mo bere si huwwa bi eni pe ki o binu lo; mo dake n ko soro, o soro n ko rerin-in, mo dide nibi ti mo le gonggo si mo sire lo si isale apata, bee ni n ko tile wi fun un ki n too dide, n ko toro gaafara lowo re, bi o ti ye ki n se, nigba ti mo si tun pada de, mo ba a nibi ti mo fi i si i mo si tun rora jokoo ni temi laije mo ki i, laije pe mo fohun si i, laije pe mo tile wo o loju rara, mo n korin, mo n sufee, n ko si wi pe ki o jokoo. Sugbon eyi ti o tile waa dun mi ni pe se ni mo ri okunrin naa ti o fi idi le apata ti o tun fi ara mo mi timotimo bi igba ti omode fi ara mo abiyamo, mo ni nkan pari naa wwayi, ijangbon le mi kuro ninu ile mo ba ijangbon lori apata, mo bu okele koja ibi ti enu mi gba, mo fi omi tutu ro elubo, mo fi akara je iresi, mo gbe gaari fun oyinbo wa mu.